# Amarok

### Iz Wikipedije, proste enciklopedije

Amarok
Amarokov uporabniški vmesnik.
Razvijalec: | Ekipa Amaroka
Zadnja izdaja: | 1.4.0 / 17. maj, 2006
OS: | Linux
Uporaba: | Predvajalnik zvoka
Licenca: | GPL
Spletna stran: | amarok.kde.org

Amarok (nekoč imenovan amaroK) je računalniški program za predvajanje zvočnih datotek za namizje KDE. Trenutno ni vključen v KDE-jev multimedijski modul - kdemultimedia razvijajo ga ločeno od KDE. Zaradi bogatega seznama zmožnosti velja za najbolj priljubljenega med predvajalniki glasbe za KDE. Amarok bi lahko v prihodnjih razlićicah KDE-ja zamenjal katerega od starejših programov (Noatun). Za to se zavzema tudi ekipa Amaroka.

## [uredi] Ime in simbol

Prvotno ime programa je bilo amaroK, a so ga razvijalci 8. junija 2006 preimenovali v današnje ime Amarok. Ime je dobil po albumu Amarok Mikea Oldfielda. Beseda »amarok« pa pomeni tudi volk, prav zaradi tega je okoli njega zasnovana tudi grafična podoba celotnega programa.

## [uredi] Možnosti Amaroka

Različica 1.4:

- Vgrajen sistem za samodejno nalaganje naslovnic albumov s strani Amazon.com.
- Prikaz Wikipedijinega članka (v izbranem jeziku) o trenutnem izvajalcu.
- Samodejni prikaz in nalaganje besedil pesmi.
- Brskalnik za upravljanje s predvajalnimi seznami.
- Premikanje in preimenovanje datotek glede na značke in položaj v zbirki.
- Filtriranje zbirke (najnovejše skladbe, najvišje ocenjene, največkrat predvajane).
- Samodejni sistem za ocenjevanje skladb in ročno točkovanje.
- 10-pasovni audio izravnalnik.
- Učinek prehajanja (crossfading) med skladbami (za GStreamer, Xine in aRts).
- Predvajanje brez prekinitev (z uporabo pogona Xine)
- Čarovnik za preprosto nastavitev.
- Vgrajena podpora za naprave iPod, iRiver iFP in naprave USB (navadni predvajalniki MP3).
- Podpora za Podcasting
- Vgrajena podpora za zapisovanje glasbenih CDjev z uporabo k3b.
- Prilagodljive barvne sheme. Brskalniku po kontekstu je možno prilagoditi slog z uporabo CSS.
- Razširjeno pogovorno okno za urejanje značk. Podpora za MusicBrainz in masovno dodajanje značk.
- Izbira med uporabo podatkovnih zbirk SQLite3, MySQL ali PostgreSQL.
- Animirana ikona v opravilni vrstici.
- KIO podpora za GStreamer, omogoča predvajanje preko oddaljenih protokolov.
- Vgrajena podpora za Last.fm. Iz predlogov, ki jih poda Last.fm se lahko ustvarijo dinamični predvajalni seznami. (Uporabniki Amaroka so vabljeni, da se pridružijo skupini Amarok users.)
- Zmogljiv vmesnik za skripte, ki omogoča razširitev Amaroka z uporabo kateregakoli jezika, ki ga podpira DCOP).
- Podpora za statistiko.
- Podpora za različne brskalnike.
- Prikaz skladb in umetnikov, ki so povezani s trenutno skladbo ali umetnikom.
- Podpora mnogim zvočnim pogonom:
  - aRts (ni več v razvoju in ni priporočen)
  - GStreamer
  - Helix
  - Media Application Server (MAS)
  - Network-Integrated Multimedia Middleware (NMM)
  - Xine

## [uredi] Zunanje povezave

Wikimedijina zbirka ponuja še več predstavnostnega gradiva o temi:
Amarok

- Domača stran predvajalnika Amarok

Vzpostavljeno iz »http://sl.wikipedia.org../../../a/m/a/Amarok.html«

Kategorije: Linux | Predvajalniki zvoka | KDE | Prosto programje

##### Views

- Članek
- Pogovor
- Trenutna redakcija

##### občestvo

- Portal občestva
- Pod lipo
- Stik z nami

##### podpora

- Pomoč
- Denarni prispevki

##### Iskanje

##### V drugih jezikih

- Bosanski
- Català
- Česky
- Deutsch
- English
- Español
- Suomi
- Français
- Galego
- Hrvatski
- Magyar
- Italiano
- 日本語
- Nederlands
- ‪Norsk (bokmål)‬
- Polski
- Português
- Русский
- Svenska
- Türkçe